Dragi učenici,

nastava na daljinu je nova situacija i za vas i za učitelje, a svaki početak je težak.Učitelji se trude učiniti vam je zanimljivom, poticajnom i pristupačnom, ali velik dio odgovornosti je i na vama; zadataka ima puno i ključna stvar je da se dobro organizirate i uspjet ćete. Svi se ponosimo vama i znamo da vi to možete. Ovdje su neki savjeti koji vam mogu pomoći u organizaciji učenja:

*1. Tijekom jutra, prema rasporedu objavljenom na mrežnoj stranici škole pristupite virtualnim učionicama.*

*2. Pogledajte svoj raspored sati i objave učitelja sa zadacima za taj dan. ZAPIŠITE što trebate napraviti i ROK za izvršavanje istog. Na kraju ovog dokumenta nalazi se prijedlog kako možete voditi jedan dnevnik obaveza.*

*3. Također, ako to niste napravili tijekom proteklog dana, pogledajte povratne informacije učitelja i ispravite eventualne pogreške.*

*4. Dobro pročitajte objave učitelja; većina će učitelja tražiti da „lajkate” objavu jer im je to znak da ste vidjeli objavu i da ste bili aktivni u virtualnoj učionici.*

*5. Nakon što izvršite neki zadatak staviti si znak plus ili kvačicu pored njega na svom rasporedu, tako ćete lakše pratiti izvršavanje obaveza.*

*6. Prvo rješavajte zadatke s kraćim rokom ili za one predmete koje imate sljedeći dan po rasporedu, a zatim one s dužim rokom za izvršavanje.*

*7. Javite se učitelju u komentaru ili privatnom porukom ako vam nešto nije jasno, a ako iz opravdanih razloga ne stignete riješiti zadatak u zadanom roku to također javite učitelju.*

*8. Ako imate tehničkih poteškoća i ne uspijete se prijaviti neki dan u virtualnu učionicu, obavezno to javite razredniku. Također, za sve ostale probleme i nejasnoće možete se javiti razredniku ili pedagoginji.*

Sretno, vi to možete! Pedagoginja

DNEVNIK OBAVEZA

|  |  |  |  |  |
| --- | --- | --- | --- | --- |
| Ovdje upište dan i datum, npr. **PONEDJELJAK, 9.TRAVNJA 2020.** | | | | |
| PREDMET | ZADATAK | ROK | + ili √  kada izvršiš zadatak | NAPOMENA  - zapiši ako trebaš nešto ispraviti, dodati i sl.... |
|  |  |  |  |  |